ອິສຣາແອລ ສືບຕໍ່ ເພີ້ມການໂຈມ​ຕີ ໃສ່ເຂດ Gaza (ວີດີໂອ/ສະໄລດ໌)
ມີ 20 ກວ່າຄົນ ເສຍຊີວິດ ໃນຂະນະທີ່ ອິສຣາແອລ ສືບຕໍ່ການໂຈມຕີໃສ່ເຂດ Gaza ​ໃນຄວາມພະຍາຍາມ ເພື່ອຈະຍຸຕິ ການໂຈມຕີດ້ວຍຈະຫຼວດ ຂອງປາແລສໄຕ.
ມີຢ່າງນ້ອຍ 20 ກວ່າຄົນ ໄດ້ເສຍຊີວິດ ໃນຂະນະທີ່ Israel ສືບຕໍ່ ການໂຈມຕີໃນເຂດ Gaza ໃນວັນພຸດມື້ນີ້ໃນຄວາມພະຍາຍາມ ເພື່ອຈະຍຸຕິການໂຈມຕີດ້ວຍຈະຫຼວດຂອງປາແລສໄຕ ທີ່ແນເປົ້າ ໝາຍໃສ່ Israel ນັ້ນ ເຈົ້າໜ້າທີ່ປາແລສໄຕ ໄດ້ກ່າວວ່າ ມີປະມານ 23 ຄົນຖືກສັງຫານ ໃນການໂຈມຕີ ທີ່ໄດ້ ແນເປົ້າໝາຍໃສ່ຫຼາຍໆເມືອງໃນທົ່ວເຂດ Gaza ໃນວັນອັງຄານ ແລະວັນພຸດມື້ນີ້ ອົງ ການຂ່າວຝຣັ່ງກ່າວ ຕື່ມວ່າ ມີຫຼາຍກວ່າ 100 ຄົນ ເຊື່ອວ່າໄດ້ຮັບບາດເຈັບ ໃນການ ໂຈມຕີດັ່ງກ່າວ Israel ໄດ້ໃຫ້ສັນຍານວ່າ ຄວາມພະຍາຍາມຂອງຕົນນັ້ນ ອາດຂະຫຍາຍອອກໄປ ຊຶ່ງຮວມ ທັງການໂຈມຕີທາງພາກພື້ນດິນນຳ ປະທານາທິບໍດີສະຫະລັດ ທ່ານ Barack Obama ໄດ້ກ່າວໃນບົດຂຽນທີ່ພິມເຜີຍແຜ່ໃນເຢຍຣະມັນໃນວັນພຸດມື້ນີ້ວ່າ: ຄວນຈະເອົາບາດກ້າວທີ່ມີຄວາມຮູ້ສຶກຜິດຖືກຮັບຜິດຊອບ ແລະແບບຊັ່ງຊາຕີລາຄາໄດ້ ແທນທີ່ຈະຊອກຫາທາງແກ້ແຄ້ນຫຼືຕອບໂຕ້ກັນ ຖ້ອຍຖະແຫຼງຂອງທ່ານ ໄດ້ພິມລົງໃນໜັງສືພິມເຢຍຣະມັນ Die Zeit ທ່ານກ່າວເນັ້ນເຖິງການໃຫ້ການສະໜັບສະໜຸນຂອງສະຫະລັດດ້ວຍການແກ້ໄຂແບບມີສອງ ລັດ ແລະກ່າວເພີ່ມຕື່ມວ່າ ປະທານາທິບໍດີປາແລສໄຕ  ໄດ້ອອກຖະແຫຼງການທາງໂທ ລະ ພາບ ໃນແລງວັນອັງຄານວານນີ້ ທີ່ທ່ານໄດ້ຮຽກຮ້ອງຕໍ່ອົງການນາໆຊາດເຊັ່ນ ກຸ່ມ Quartet ຕາເວັນອອກກາງ ແລະສະພາຄວາມໝັ້ນຄົງອົງການສະຫະປະຊາຊາດ ຂອງປະຊາຊົນຊາວປາແລສໄຕ ທ່ານໄດ້ ຂໍຮ້ອງໃຫ້ຊາວປາແລສໄຕ ທ້ອນໂຮມກັນແລະອົດທົນແລະໃຫ້ຄຳໝັ້ນສັນຍາວ່າ ລັດຖະບານ ຈະເຮັດໃຫ້ດີທີ່ສຸດເພື່ອສະໜອງຕອບຕໍ່ຄວາມຕ້ອງການຂອງພວກເຂົາເຈົ້າ ທາງກອງທັບ Israel ໄດ້ກ່າວວ່າ ການໂຈມຕີທາງອາກາດຊຶ່ງເປັນສ່ວນນຶ່ງຂອງອັນທີ່ເອີ້ນວ່າ ການປະຕິບັດງານໃນຂອບເຂດເພື່ອການປົກປ້ອງ ຫຼື “Operation Protective Edge” ໄດ້ໂຈມຕີເປົ້າໝາຍຫຼາຍກວ່າ 100 ແຫ່ງ ຊຶ່ງຮວມທັງ ເຮືອນຊານບ້ານຊ່ອງ ແລະບ່ອນຍິງ ລູກສອນໄຟ ນຳ ທາງ Israel ໄດ້ລາຍງານວ່າ ຍັງບໍ່ທັນມີຜູ້ຄົນບາດເຈັບລົ້ມຕາຍເທື່ອ ໃນການໂຈມຕີຄັ້ງນີ້